ગુરમેહરે અભિયાન ચલાવ્યું હતું કે તે એબીવીપીથી ડરતી નથી. ત્યારબાદ તેને ધમકી મળી હતી. તેના કારણે દેશમાં ભારે રાજકીય વિવાદ થયો હતો. વિવાદ વકરતાં તેણે તેના અભિયાનને પડતું મૂક્યું હતું. ગુરમેહરે તેના અભિયાનથી પીછેહઠ કરતાં તમામનો આભાર માનતાં જણાવ્યું હતું કે તે હવે તેના આ અભિયાનને પૂરું કરી રહી છે અને મારી અપીલ છે કે હવે મને એકલી છોડી દેવામાં આવે. મારે જે કંઈ કહેવું હતું તે મેં કહી દીધું છે. મને વિશ્વાસ છે કે હવે હિંસા ફેલાવનારા અને ધમકી આપનારા કોઈ પણ લોકો આવું કરતા પહેલાં બે વખત વિચાર કરશે. મારો હેતુ માત્ર આ વાત સાબિત કરાવવાનો જ હતો.